Útmutató a modulleírás és a tanulási útmutató mintához

A minták csak akkor adnak megfelelő útbaigazítást, ha előtte/közben alaposan áttanulmányozza a SCID kézikönyv idevonatkozó részeit!

1. A modulleírás és a tanulási útmutató elkészítésénél használja a DACUM táblát vagy a kompetencia profilt, a feladatelemzéseket, a modultérképet, a képzési terv eszközlistáját és a már rendelkezésre álló használható tananyagok, tankönyvek, tanulási/tanítási segédeszközök listáját!
2. A kompetencia profil a DACUM tábla feladatait tartalmazza, kb. annyi kompetenciát tartalmaz, ahány feladat van a DACUM táblában. A kompetencia profil a kiválasztott DACUM feladatokat csupán átrendezi. " A hasonló ismereteket igénylő feladatokat az oktatás hatékonysága érdekében egy csoportba kell sorolni ", de azok azért külön feladatok maradnak. " A tanulási útmutató a DACUM tábla vagy a kompetencia profil egy-egy feladatára készül". Így a modul, összetettebb kompetencia esetén a modulegység a kompetencia profil egy feladata. A fenti összefüggések figyelmen kívül hagyásával elkészített anyagok nem felelnek meg a SCID filozófiájának.
3. Néhány megjegyzés a modulleírás mintához. 
· A 7. pontban a Modul célja röviden, tömören fogalmazza meg, hogy a modul milyen feladat elvégzésére készíti fel a tanulót/hallgatót.
· A 8. pontban a Modul egységei címszó mellé mindenki a saját kompetencia profiljából írja be a kompetencia számokat.
· A 9. pontban az Elsajátítandó kompetenciák leírása olyan részletességű legyen, hogy abból egyértelműen kiderüljön, mire kell képesnek lenni a tanulónak/hallgatónak a modul elvégzése után. Minden kompetencia mellé oda kell írni a kompetencia számát a kompetencia profilból.
· A 10. pontban a Felszerelés és anyagszükséglet legyen összhangban a képzési terv eszközlistájával. A 10. ponthoz (Felszerelés és anyagszükséglet) használja a feladatelemzés Szerszámok, eszközök, anyagok, kiegészítők című rovatát és a képzési terv eszközlistáját.
· A 11. pont (Ismerethordozók és segédletek) összeállításához használja azt a korábban elkészített listát, amely a kompetencia elsajátításához felhasználható tankönyveket, tanulási/tanítási segédanyagokat tartalmazza. Hasznos áttekinteni a feladatelemzés előbb említett rovatát is.
4. A fentiek alapján elkészített modulhoz készülhet a tanulási útmutató.
5. Néhány megjegyzés a tanulási útmutató mintához.

Tanulmányozza át alaposan a SCID kézikönyv Fejlesztési útmutató a tanulási útmutató írásához című anyagot!
· A BEVEZETÉS tartalmának összhangban kell lenni a modulleírásban szereplő MODUL CÉLJA tartalmával.
· A TELJESÍTMÉNY CÉL tartalma: a) Milyen körülmények között, milyen feltételek mellett, b, mit kell tennie a tanulónak/hallgatónak, és c, teljesítményét, hogyan fogják értékelni.
· RÉSZCÉLKITUZÉSEK tartalma: Összetett kompetencia esetén a modulegységek számának megfelelő számú részcélkitűzést/tanulási gyakorlatot és önellenőrzési feladatlapot tartalmaz a tanulási útmutató. A tanulási útmutató elkészítésénél jól tudja használni a feladatelemzés megfelelő rovatait. 
· KOMPETENCIA TELJESÍTMÉNYSZINT-FELMÉRO TESZTLAP. A teljesítmény kritériumok meghatározásánál jól használhatók a feladatelemzés Előírás szerinti megoldás, Biztonság, Magatartás, Döntések, Hibák, stb. rovatainak tartalma.